આ વાત નવસારીની છે. એ પાંત્રીસ વરસ પહેલાંની રાતે પણ નવ વાગ્યે ટાટા હોલમાં તાળીઓ પડી જ. તાળીઓ પાડનારાઓમાં પાછા અમેય ખરા. નાનકડી જાદુગરણી નિશા એન્જિનિયરના પિતા સુનીલ એન્જિનિયર મારા કાનમાં બોલ્યા : ‘નિશાના ગુરુ કે. લાલ અને એમણે નિશાને જે પહેલો પાઠ આપેલો તે એ કે ઝડપ અને આત્મવિશ્વાસ એ જાદુકલાના બે મુખ્ય આધારસ્તભં છે. કહેતા હોય છે કાયમ, કે ઝડપ એ કલાને જન્મ આપનારી અને આત્મવિશ્વાસ એ એનો ઉછેર કરનારી ચીજ છે.’